R E P U B L I K A S R B I J A

NARODNA SKUPŠTINA

01 Broj 06-2/120-23

29. maj 2023. godine

B e o g r a d

**Z A P I S N I K**

**TREĆE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2023. GODINI,**

**ODRŽANE 18, 19, 23, 24, 25. I 29. MAJA 2023. GODINE**

Sednica je počela u 15 časova i 10 minuta.

Sednici je predsedavao dr Vladimir Orlić, predsednik Narodne skupštine.

Narodna skupština je minutom ćutanja odala počast žrtvama ubistava u Osnovnoj školi „Vladislav Ribnikar“ i na području Smedereva i Mladenovca - u Malom Orašju i Duboni.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 113 narodnih poslanika, a primenom elektronskog sistema za glasanje utvrđeno je da je u sali prisutno 206 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Jahja Fehratović, predsednik Poslaničke grupe ZA POMIRENjE SPP-USS-DSHV – od Ministarstva sporta, Radomir Lazović, predsednik Poslaničke grupe ZELENO-LEVI KLUB, NE DAVIMO BEOGRAD, MORAMO – od predsednika Vlade i predsednika Saveta Regulatornog tela za elektronske medije, dr Muamer Bačevac, zamenik predsednika Poslaničke grupe Socijaldemokratska partija Srbije – od predsednika Koordinacionog tela za rodnu ravnopravnost, Borko Puškić, predstavnik Poslaničke grupe SRPSKI POKRET DVERI - PATRIOTSKI BLOK – od predsednika Vlade, ministra finansija, ministra rudarstva i energetike, ministra unutrašnjih poslova, ministra odbrane, Bezbednosno-informativne agencije, Vojnoobaveštajne agencije, Vojnobezbednosne agencije, Ministarstva finansija i Ministarstva privrede, Aleksandar Jovanović, zamenik predsednika Poslaničke grupe MORAMO – ZAJEDNO – od ministra unutrašnjih poslova, Marko Ristić, predstavnik Poslaničke grupe Srpska stranka Zavetnici – od predsednika Vlade, Ministarstva unutrašnjih poslova i Ministarstva prosvete, Srđan Milivojević, predstavnik Poslaničke grupe DEMOKRATSKA STRANKA – DS – od predsednika Narodne skupštine i predsednika Vlade, Miroslav Aleksić, predsednik Poslaničke grupe Narodna stranka – od predsednika Vlade, Gorica Gajić, predstavnik Poslaničke grupe NADA - NOVI DSS – POKS – od Ministarstva prosvete, Ministarstva pravde, Ministarstva unutrašnjih poslova, Ministarstva za rad, zapošljavanje, boračka i socijalna pitanja, Ministarstva zdravlja i Ministarstva poljoprivrede, šumarstva i vodoprivrede, Marinika Tepić, predsednik Poslaničke grupe UJEDINjENI - SSP, PSG, PREOKRET, SLOGA – od ministra unutrašnjih poslova, Tužilaštva, Višeg javnog tužilaštva i Bezbednosno-informativne agencije, Nataša Bogunović, predstavnik Poslaničke grupe IVICA DAČIĆ - Socijalistička partija Srbije (SPS) – od ministra zdravlja i Aleksandar Mirković, predstavnik Poslaničke grupe „ALEKSANDAR VUČIĆ – ZAJEDNO MOŽEMO SVE“ – od Ministarstva unutrašnjih poslova, Regulatornog tela za elektronske medije, Tužilaštva i Zaštitnika građana.

Predsednik je obavestio da su sprečeni da sednici prisustvuju narodni poslanici Miodrag Gavrilović, Dubravka Kralj, Ksenija Marković i Milica Đurđević Stamenkovski.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Zagorka Aleksić, dr Dušan Bajatović, Biljana Dragić, Nevena Đurić, Rozalija Ekres, Enis Imamović, dr Miloš Jovanović, Dragomir Karić, Elvira Kovač, Đorđe Komlenski, Selma Kučević, Marko Mladenović, Milica Nikolić, prof. dr Vladimir Obradović, dr Balint Pastor, Borislava Perić-Ranković, prof. dr Zoran Radojičić, Bojan Torbica, Žombor Ujvari, Aleksandar Jerković, Bratimir Vasiljević i mr Akoš Ujhelji.

Predsednik je, saglasno članu 86. stav 2. Poslovnika, obavestio da je sednica sazvana u roku kraćem od roka utvrđenog u članu 86. stav 1. Poslovnika, zbog potrebe da Narodna skupština što pre razmotri predloge akata iz predloženog dnevnog reda sednice.

Narodna skupština je, većinom glasova, usvojila Zapisnik Prve sednice Prvog redovnog zasedanja Narodne skupštine Republike Srbije u 2023. godini, održane 19. i 20. aprila 2023. godine (od 206 prisutnih narodnih poslanika, 133 su glasala za, jedan protiv, a 72 nisu glasala).

Izjašnjavajući se o predlozima za stavljanje na dnevni red sednice akata po hitnom postupku, Narodna skupština je prihvatila: predlog Vlade da se, po hitnom postupku, stavi na dnevni red Izveštaj o bezbednosnoj situaciji u Republici Srbiji nastaloj nakon masovnih ubistava u OŠ „Vladislav Ribnikar“ u Beogradu i na području Smedereva i Mladenovca - u Malom Orašju i Duboni, koji je podnela Narodnoj skupštini 16. maja 2023. godine (od 206 prisutnih narodnih poslanika, 169 je glasalo za, jedan se uzdržao, a 36 nije glasalo), predlog narodnog poslanika Radomira Lazović da se, po hitnom postupku, stavi na dnevni red Predlog odluke o obrazovanju Anketnog odbora radi utvrđivanja činjenica i okolnosti koje su dovele do masovnih ubistava u Osnovnoj školi „Vladislav Ribnikar“ i na teritoriji Smedereva i Mladenovca - u Malom Orašju i Duboni, utvrđivanja propusta u vršenju nadležnosti i preduzimanju odgovarajućih radnji, utvrđivanja odgovornosti nadležnih lica i predlaganja mera, koji je podneo Narodnoj skupštini 16. maja 2023. godine (od 206 prisutnih narodnih poslanika, 183 su glasala za, a 23 nisu glasala) i predlog Odbora za kulturu i informisanje da se, po hitnom postupku, stavi na dnevni red Predlog zaključka povodom razmatranja Izveštaja Regulatornog tela za elektronske medije o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima, koji je podneo Narodnoj skupštini 17. maja 2023. godine (od 205 prisutnih narodnih poslanika, 183 su glasala za, dva protiv, a 20 nije glasalo).

Izjašnjavajući se o predlozima za stavljanje na dnevni red sednice akata po hitnom postupku, Narodna skupština nije prihvatila predlog Poslaničke grupe JEDINSTVENA SRBIJA da se, po hitnom postupku, stavi na dnevni red Predlog odluke o izmenama Odluke o izboru članova i zamenika članova odbora Narodne skupštine Republike Srbije, koji je podnela Narodnoj skupštini 24. aprila 2023. godine (od 205 prisutnih narodnih poslanika, devet je glasalo za, a 196 nije glasalo).

Narodna skupština je, većinom glasova (od 205 prisutnih narodnih poslanika, 180 je glasalo za, a 25 nije glasalo), utvrdila dnevni red Treće sednice Prvog redovnog zasedanja Narodne skupštine Republike Srbije u 2023. godini, u celini.

**Tako utvrđeni dnevni red je sledeći:**

1. Izveštaj o bezbednosnoj situaciji u Republici Srbiji nastaloj nakon masovnih ubistava u OŠ „Vladislav Ribnikar“ u Beogradu i na području Smedereva i Mladenovca - u Malom Orašju i Duboni, koji je podnela Vlada (broj 02-951/23 od 16. maja 2023. godine),
2. Izveštaj o nadzoru programa komercijalnih pružalaca medijskih usluga za period od oktobra 2022. godine do kraja marta 2023. godine sa posebnim osvrtom na izveštavanje o slučajevima nasilja u televizijskim programima, koji je podnelo Regulatorno telo za elektronske medije (broj 02-977/23 od 16. maja 2023. godine)**,** sa Predlogom zaključka Odbora za kulturu i informisanje od 17. maja 2023. godine,
3. Predlog odluke o obrazovanju Anketnog odbora radi utvrđivanja činjenica i okolnosti koje su dovele do masovnih ubistava u Osnovnoj školi „Vladislav Ribnikar“ i na teritoriji Smedereva i Mladenovca - u Malom Orašju i Duboni, utvrđivanja propusta u vršenju nadležnosti i preduzimanju odgovarajućih radnji, utvrđivanja odgovornosti nadležnih lica i predlaganja mera, koji je podneo narodni poslanik Radomir Lazović (broj 02-975/23 od 16. maja 2023. godine),
4. Predlog za glasanje o nepoverenju članu Vlade, ministru unutrašnjih poslova Republike Srbije, Bratislavu Gašiću, koji je podneo 61 narodni poslanik u Narodnoj skupštini Republike Srbije (broj 02-920/23 od 12. maja 2023. godine).

Predsednik je, saglasno članu 90. stav 1. Poslovnika, obavestio da su pozvani da sednici prisustvuju Ana Brnabić, predsednik Vlade, Bratislav Gašić, ministar unutrašnjih poslova, prof. dr Danica Grujičić, ministar zdravlja, Maja Popović, ministar pravde, Nikola Selaković, ministar za rad, zapošljavanje, boračka i socijalna pitanja i prof. dr Darija Kisić Tepavčević, ministar za brigu o porodici i demografiju, sa saradnicima.

Zatim je Narodna skupština prešla na rad po utvrđenom dnevnom redu, odnosno na razmatranje **1. tačke dnevnog reda - IZVEŠTAJA O BEZBEDNOSNOJ SITUACIJI U REPUBLICI SRBIJI NASTALOJ NAKON MASOVNIH UBISTAVA U OŠ „VLADISLAV RIBNIKAR“ U BEOGRADU I NA PODRUČJU SMEDEREVA I MLADENOVCA - U MALOM ORAŠJU I DUBONI.**

Uvodno izlaganje iznela je predstavnik predlagača Ana Brnabić, predsednik Vlade.

U pretresu su učestvovali narodni poslanici: prof. dr Jahja Fehratović, predsednik Poslaničke grupe ZA POMIRENjE SPP-USS-DSHV (povodom čijeg izlaganja se za reč javila predsednik Vlade Ana Brnabić, a replicirao joj je narodni poslanik prof. dr Jahja Fehratović) i Radomir Lazović, predsednik Poslaničke grupe ZELENO - LEVI KLUB, NE DAVIMO BEOGRAD, MORAMO (kome je replicirao narodni poslanik Milenko Jovanov, posle čega se za reč javila predsednik Vlade Ana Brnabić).

Prvog dana rada, sednica je završena u 18,00 časova.

**Drugi dan rada – 19. maj 2023. godine**

Sednica je počela u 10 časova i 10 minuta.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 86 narodnih poslanika, a primenom elektronskog sistema za glasanje utvrđeno je da je u sali prisutno 138 narodnih poslanika i da postoje uslovi za rad Narodne skupštine.

Predsednik je obavestio da su sprečeni da sednici prisustvuju narodni poslanici Dubravka Kralj i Nataša Bogunović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: dr Dragoljub Acković, dr Dušan Bajatović, Miodrag Gavrilović, Vladimir Gajić, Biljana Dragić, Nikola Dragićević, Milica Đurđević Stamenkovski, Nevena Đurić, Rozalija Ekres, Jelena Žarić Kovačević,Vladan Zagrađanin, Nebojša Zelenović, Nataša Ivanović, Enis Imamović, dr Miloš Jovanović, Šaip Kamberi, Dragomir Karić, Elvira Kovač, Jovan Kolundžija, Đorđe Komlenski, Selma Kučević, Marija Lukić, Ksenija Marković, dr Đorđe Miketić, Marko Mladenović, Milica Nikolić, prof. dr Vladimir Obradović, dr Balint Pastor, Borislava Perić-Ranković, prof. dr Zoran Radojičić, Bojan Torbica, Žombor Ujvari, Borisav Kovačević, Bratimir Vasiljević i mr Akoš Ujhelji.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju Ana Brnabić, predsednik Vlade, Bratislav Gašić, ministar unutrašnjih poslova, prof. dr Danica Grujičić, ministar zdravlja, Maja Popović, ministar pravde, Nikola Selaković, ministar za rad, zapošljavanje, boračka i socijalna pitanja, prof. dr Darija Kisić, ministar za brigu o porodici i demografiju, Željko Brkić, državni sekretar u Ministarstvu unutrašnjih poslova, Veselin Milić, pomoćnik direktora policije i načelnik Policijske uprave za Grad Beograd, Simo Čulić, savetnik ministra unutrašnjih poslova i Milan Stanić, zamenik načelnika Uprave za upravne poslove u Ministarstvu unutrašnjih poslova.

Zatim je Narodna skupština nastavila pretres o **1. tački dnevnog reda - IZVEŠTAJU O BEZBEDNOSNOJ SITUACIJI U REPUBLICI SRBIJI NASTALOJ NAKON MASOVNIH UBISTAVA U OŠ „VLADISLAV RIBNIKAR“ U BEOGRADU I NA PODRUČJU SMEDEREVA I MLADENOVCA - U MALOM ORAŠJU I DUBONI.**

U nastavku pretresa za reč se javio predstavnik predlagača Bratislav Gašić, ministar unutrašnjih poslova, kome je replicirao narodni poslanik Radomir Lazović, potom su se za reč javili ministar Bratislav Gašić i predsednik vlade Ana Brnabić (nakon čega su se za reč, po Poslovniku, javili narodni poslanici Siniša Kovačević – ukazao na povredu člana 107. Poslovnika, a predsednik je dao objašnjenje, Tatjana Manojlović - ukazala na povredu člana 27. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome i prof. dr Tamara Milenković Kerković – ukazala na povredu člana 108. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome).

U nastavku pretresa učestvovali su narodni poslanici: Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (replicirao mu je narodni poslanik Milenko Jovanov, za reč se javio ministar Bratislav Gašić, za repliku narodni poslanik Snežana Paunović, a zatim za reč predstavnik predlagača Maja Popović, ministar pravde i predsednik Vlade Ana Brnabić, nakon čega su na povrede Poslovnika ukazali narodni poslanici mr Ivan Kostić – na povredu člana 107. Poslovnika, a predsednik je dao objašnjenje, prof. dr Tamara Milenković Kerković – na povredu člana 100. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome, Borko Puškić – na povredu člana 109. Poslovnika, a predsednik je dao objašnjenje i Janko Veselinović – na povrede čl. 107, 5. i 106. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome, zatim se za repliku javio narodni poslanik Boško Obradović, za reč se javila predsednik Vlade Ana Brnabić, a na povrede Poslovnika ukazali su narodni poslanici Ivana Parlić – na povredu člana 107. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome i prof. dr Tamara Milenković Kerković – na povredu člana 106. Poslovnika, a predsednik je dao objašnjenje), Hadži Milorad Stošić zamenik predsednika Poslaničke grupe PUPS - Solidarnost i pravda (zatim su se za reč, po Poslovniku, javili narodni poslanici Boško Obradović – ukazao na povredu člana 27. Poslovnika, a predsednik je dao objašnjenje i Borko Puškić – ukazao na povredu člana 107. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome), Branimir Jovanović, predsednik Poslaničke grupe Socijaldemokratska partija Srbije, Dragan D. Marković, predsednik Poslaničke grupe JEDINSTVENA SRBIJA (povodom čijeg izlaganja se za reč javila predsednik Vlade Ana Brnabić, zatim je na povredu člana 106. Poslovnika ukazao je narodni poslanik Radomir Lazović, a predsednik je dao objašnjenje i za repliku se javila narodni poslanik Snežana Paunović) i Bojana Bukumirović, predstavnik Poslaničke grupe Srpska stranka Zavetnici (potom su se za reč javile predsednik Vlade Ana Brnabić i predstavnik predlagača prof. dr Darija Kisić, ministar za brigu o porodici i demografiji), posle čega je predsednik odredio pauzu od jednog časa.

Nakon pauze, sednica je nastavljena u 15 časova i 10 minuta.

U nastavku pretresa učestvovali su predstavnik predlagača prof. dr Danica Grujičić, ministar zdravlja, replicirala joj je narodni poslanik Bojana Bukumirović, potom su se za reč javile predsednik Vlade Ana Brnabić i ministar prof. dr Danica Grujičić i narodni poslanici: Aleksandar Jovanović, zamenik predsednika Poslaničke grupe MORAMO – ZAJEDNO (kome je replicirao narodni poslanik Milenko Jovanov, zatim su se za reč javili ministar Bratislav Gašić i predsednik Vlade Ana Brnabić, za repliku narodni poslanik Aleksandar Jovanović, nakon čega su se za reč javili ministar Bratislav Gašić i predsednik Vlade Ana Brnabić, a za repliku narodni poslanik Aleksandar Jovanović, potom je na povredu člana 106. Poslovnika ukazao narodni poslanik Zoran Sandić, a predsedavajuća Snežana Paunović, potpredsednik Narodne skupštine je dala objašnjenje, nakon čega je narodnom poslaniku Aleksandru Jovanoviću replicirao narodni poslanik Milenko Jovanov) i Miroslav Aleksić, predsednik Poslaničke grupe Narodna stranka (kome su replicirali narodni poslanici Milenko Jovanov i Snežana Paunović, a za reč su se javili ministar Bratislav Gašić i predsednik Vlade Ana Brnabić).

Drugog dana rada, sednica je završena u 17,00 časova.

**Treći dan rada – 23. maj 2023. godine**

Sednica je počela u 10 časova i 5 minuta.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 96 narodnih poslanika, a primenom elektronskog sistema za glasanje utvrđeno je da je u sali prisutno 147 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Jahja Fehratović, predsednik Poslaničke grupe ZA POMIRENjE SPP-USS-DSHV, Robert Kozma, predstavnik Poslaničke grupe ZELENO-LEVI KLUB, NE DAVIMO BEOGRAD, MORAMO – od Ministarstva prosvete, predsednika Vlade i predsednika Narodne skupštine, mr Akoš Ujhelji, predstavnik Poslaničke grupe SAVEZ VOJVOĐANSKIH MAĐARA – od Ministarstva poljoprivrede, šumarstva i vodoprivrede i Ministarstva građevinarstva, saobraćaja i infrastrukture, prof. dr Tamara Milenković Kerković, predstavnik Poslaničke grupe SRPSKI POKRET DVERI - PATRIOTSKI BLOK – od ministra unutrašnjih poslova, Tužilaštva i ministra zdravlja, dr Muamer Bačevac, zamenik predsednika Poslaničke grupe Socijaldemokratska partija Srbije – od ministra unutrašnjih poslova, Danijela Nestorović, predstavnik Poslaničke grupe MORAMO – ZAJEDNO – od Ministarstva zdravlja, Ministarstva prosvete, Ministarstva unutrašnjih poslova i Republičkog fonda za penzijsko i invalidsko osiguranje, Nikola Dragićević, zamenik predsednika Poslaničke grupe Srpska stranka Zavetnici – od Ministarstva odbrane, Ministarstva za rad, zapošljavanje, boračka i socijalna pitanja i Ministarstva zdravlja, dr Zoran Lutovac, predsednik Poslaničke grupe DEMOKRATSKA STRANKA – DS – od Tužilaštva, Ministarstva unutrašnjih poslova, predsednika Vlade, ministra prosvete i predsednika Odbora za prava deteta, mr Nenad Tomašević, predstavnik Poslaničke grupe NADA - NOVI DSS – POKS – od predsednika Republike, vrhovnog javnog tužioca i direktora Bezbednosno-informativne agencije, Siniša Kovačević, predstavnik Poslaničke grupe Narodna stranka – od predsednika Vlade i ministra unutrašnjih poslova, Marija Lukić, predstavnik Poslaničke grupe UJEDINjENI - SSP, PSG, PREOKRET, SLOGA – od ministra unutrašnjih poslova, Ministarstva pravde, Ministarstva građevinarstva, saobraćaja i infrastrukture, Ministarstva poljoprivrede, šumarstva i vodoprivrede i predsednika Vlade, dr Tatjana Jovanović, predstavnik Poslaničke grupe IVICA DAČIĆ - Socijalistička partija Srbije (SPS) – od ministra finansija i ministra zdravlja i Milenko Jovanov, predsednik Poslaničke grupe „ALEKSANDAR VUČIĆ – ZAJEDNO MOŽEMO SVE“ – od Posebnog tužilaštva za visokotehnološki kriminal.

Predsednik je obavestio da su sprečeni da sednici prisustvuju narodni poslanici Zoltan Dani i Miodrag Gavrilović.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: dr Dragoljub Acković, dr Dušan Bajatović, Sandra Božić, Bojana Bukumirović, Biljana Dragić, prof. dr Zoran Dragišić, Milica Đurđević Stamenkovski, Nebojša Zelenović, Enis Imamović, Dalibor Jekić, Darko Jovanović, dr Miloš Jovanović, dr Jelena Kalajdžić, Šaip Kamberi, Dragomir Karić, Selma Kučević, dr Đorđe Miketić, Biljana Pantić Pilja, Borislava Perić-Ranković, dr Nenad Popović, Dijana Radović, Nikola Radosavljević, Zaim Redžepović, Đorđe Stanković, Nataša Tasić Knežević, Branislav Tomašević, Bojan Torbica, Dubravka Filipovski, Jasmin Hodžić, Dalibor Šćekić, Bratimir Vasiljević i Milosav Milojević.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju Ana Brnabić, predsednik Vlade, Bratislav Gašić, ministar unutrašnjih poslova, prof. dr Danica Grujičić, ministar zdravlja, Maja Popović, ministar pravde, Nikola Selaković, ministar za rad, zapošljavanje, boračka i socijalna pitanja i prof. dr Darija Kisić, ministar za brigu o porodici i demografiju, sa svojim saradnicima.

Zatim je Narodna skupština nastavila pretres o **1. tački dnevnog reda - IZVEŠTAJU O BEZBEDNOSNOJ SITUACIJI U REPUBLICI SRBIJI NASTALOJ NAKON MASOVNIH UBISTAVA U OŠ „VLADISLAV RIBNIKAR“ U BEOGRADU I NA PODRUČJU SMEDEREVA I MLADENOVCA - U MALOM ORAŠJU I DUBONI.**

Narodni poslanik Siniša Kovačević ukazao je na povredu člana 107. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome.

U nastavku pretresa učestvovali su narodni poslanici: dr Zoran Lutovac, predsednik Poslaničke grupe DEMOKRATSKA STRANKA – DS (replicirao mu je narodni poslanik Milenko Jovanov, a za reč se javila predsednik Vlade Ana Brnabić, nakon čega su uzajamne replike razmenili narodni poslanici dr Zoran Lutovac i Milenko Jovanov, za reč se javio ministar Bratislav Gašić, zatim je na povredu člana 107. Poslovnika ukazao narodni poslanik Vladeta Janković, a predsednik je dao objašnjenje i za reč se javila predsednik Vlade Ana Brnabić), Predrag Marsenić, predstavnik Poslaničke grupe NADA - NOVI DSS – POKS (kome je replicirao narodni poslanik Milenko Jovanov, za reč se javila predsednik Vlade Ana Brnabić, zatim je na povredu člana 107. Poslovnika ukazala narodni poslanik Ivana Parlić, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome, nakon čega su se za reč javili ministri Maja Popović i Bratislav Gašić i za repliku narodni poslanik Predrag Marsenić), Elvira Kovač, zamenik predsednika Poslaničke grupe SAVEZ VOJVOĐANSKIH MAĐARA, Marinika Tepić, predsednik Poslaničke grupe UJEDINjENI - SSP, PSG, PREOKRET, SLOGA (kojoj su replicirali narodni poslanici Milenko Jovanov i Marina Raguš, potom su se za reč javili ministri prof. dr Danica Grujičić i Bratislav Gašić) posle čega je predsednik odredio pauzu od jednog časa.

Nakon pauze, sednica je nastavljena u 15 časova i 45 minuta.

U nastavku pretresa učestvovali su ministar Maja Popović i predsednik Vlade Ana Brnabić, za replike su se javili narodni poslanici Marinika Tepić i Milenko Jovanov, potom se za reč javila predsednik Vlade Ana Brnabić i narodni poslanici: Snežana Paunović, predsednik Poslaničke grupe IVICA DAČIĆ - Socijalistička partija Srbije (SPS), Milenko Jovanov, predsednik Poslaničke grupe „ALEKSANDAR VUČIĆ - ZAJEDNO MOŽEMO SVE“ (zatim je na povredu člana 107. Poslovnika ukazao narodni poslanik prof. dr Đorđe Pavićević, a predsednik je dao objašnjenje), Dragan M. Marković, Aleksandar Olenik, Aleksandar Mirković (povodom čijeg izlaganja se za reč javila predsednik Vlade Ana Brnabić), Robert Kozma (povodom čijeg izlaganja se za reč javila predsednik Vlade Ana Brnabić) i dr Muamer Bačevac.

Trećeg dana rada, sednica je završena u 18,00 časova.

**Četvrti dan rada – 24. maj 2023. godine**

Sednica je počela u 10 časova i 10 minuta.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 85 narodnih poslanika, a primenom elektronskog sistema za glasanje utvrđeno je da je u sali prisutno 120 narodnih poslanika i da postoje uslovi za rad Narodne skupštine.

Predsednik je obavestio da je sprečen da sednici prisustvuje narodni poslanik Zoltan Dani.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: dr Dragoljub Acković, dr Dušan Bajatović, dr Marko Bogdanović, Sandra Božić, Igor Braunović, dr Žika Bujuklić, Bojana Bukumirović, Slaviša Bulatović, Miodrag Gavrilović, Biljana Dragić, Milica Đurđević Stamenkovski, Vladan Zagrađanin, Nebojša Zelenović, prof. dr Dejan Ilić, Stanislava Janošević, Darko Jovanović, dr Miloš Jovanović, dr Jelena Kalajdžić, Šaip Kamberi, Dragomir Karić, mr Ivan Kostić, Selma Kučević, prim. doc. dr Darko Laketić, Marija Lukić, Veroljub Matić, Marko Mladenović, Aleksandar Olenik, Biljana Pantić Pilja, Borislava Perić-Ranković, Nikola Radosavljević, Zaim Redžepović, Vesna Savović Petković, Đorđe Stanković, Dušan Stojiljković, Branislav Tomašević, Bojan Torbica, Dubravka Filipovski, Dejan Šulkić, Dalibor Šćekić i Nenad A. Mitrović.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju Ana Brnabić, predsednik Vlade, Bratislav Gašić, ministar unutrašnjih poslova, prof. dr Danica Grujičić, ministar zdravlja, Maja Popović, ministar pravde, Nikola Selaković, ministar za rad, zapošljavanje, boračka i socijalna pitanja, prof. dr Darija Kisić, ministar za brigu o porodici i demografiju, Mirsad Đerlek, državni sekretar u Ministarstvu zdravlja i njihovi saradnici.

Zatim je Narodna skupština nastavila pretres o **1. tački dnevnog reda - IZVEŠTAJU O BEZBEDNOSNOJ SITUACIJI U REPUBLICI SRBIJI NASTALOJ NAKON MASOVNIH UBISTAVA U OŠ „VLADISLAV RIBNIKAR“ U BEOGRADU I NA PODRUČJU SMEDEREVA I MLADENOVCA - U MALOM ORAŠJU I DUBONI.**

U nastavku pretresa učestvovali su narodni poslanici: Milinka Nikolić, prof. dr Vladimir Đukić, Nebojša Novaković (kome su replicirali narodni poslanici Milenko Jovanov i Snežana Paunović, a za reč se javila predsednik Vlade Ana Brnabić, nakon čega je na povredu člana 103. Poslovnika ukazala narodni poslanik Tatjana Manojlović, a predsednik je dao objašnjenje), Lepomir Ivković, Sanda Rašković Ivić, mr Igor Bečić, Uglješa Grgur, Janko Veselinović (kome je replicirao narodni poslanik Milenko Jovanov, potom su se za reč javile ministar Maja Popović i predsednik Vlade Ana Brnabić, a za repliku narodni poslanik Janko Veselinović, nakon čega je narodni poslanik Marinika Tepić replicirala narodnom poslaniku Milenku Jovanovu i predsedniku Vlade Ani Brnabić, za repliku se javio narodni poslanik Milenko Jovanov, a za reč predsednik Vlade Ana Brnabić i ministar Maja Popović), Andrijana Avramov, Marija Jevđić (povodom čijeg izlaganja se za reč javio predstavnik predlagača Nikola Selaković, ministar za rad, zapošljavanje, boračka i socijalna pitanja), Danijela Nestorović, Marijan Rističević, mr Nenad Tomašević (povodom čijeg izlaganja se za reč javila predsednik Vlade Ana Brnabić, zatim je na povredu člana 27. Poslovnika ukazala narodni poslanik Marinika Tepić, a predsednik je dao objašnjenje, nakon čega je predsedniku Vlade Ani Brnabić replicirao narodni poslanik mr Nenad Tomašević) i Milimir Vujadinović, posle čega je predsednik odredio pauzu od jednog časa.

Nakon pauze, sednica je nastavljena u 15 časova i 20 minuta.

U nastavku pretresa učestvovali su narodni poslanici: Pavle Grbović (povodom čijeg izlaganja se za reč javila predsednik Vlade Ana Brnabić), Milorad Bojović, dr Nenad Mitrović (zatim je na povrede čl. 107. i 27. Poslovnika ukazao narodni poslanik Đorđe Komlenski, a predsednik je dao objašnjenje i za reč se javila predsednik Vlade Ana Brnabić), dr Uglješa Mrdić, Vladeta Janković (kome je replicirao narodni poslanik Milenko Jovanov), dr Nada Macura, Gorica Gajić (povodom čijeg izlaganja se za reč javila predsednik Vlade Ana Brnabić), Nataša Jovanović (potom je na povredu člana 107. stav 2. Poslovnika ukazala narodni poslanik Gorica Gajić, a predsednik je dao objašnjenje), Dejan Bulatović, Borko Puškić (zatim su se za reč, po Poslovniku, javili narodni poslanici Milenko Jovanov – ukazao na povrede čl. 106. i 27. Poslovnika, a predsednik je dao objašnjenje i Aleksandar Jerković – ukazao na povredu člana 103. Poslovnika, a predsednik je dao objašnjenje), Nebojša Bakarec i Strahinja Erac (kome je replicirao narodni poslanik Milenko Jovanov, a za reč se javio ministar Nikola Selaković, potom je na povredu člana 108. Poslovnika ukazao narodni poslanik prof. dr Jahja Fehratović, a predsednik je dao objašnjenje, nakon čega se za reč javila predsednik Vlade Ana Brnabić).

Četvrtog dana rada, sednica je završena u 18 časova i 5 minuta.

**Peti dan rada – 25. maj 2023. godine**

Sednica je počela u 10 časova i 10 minuta.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 85 narodnih poslanika, a primenom elektronskog sistema za glasanje utvrđeno je da je u sali prisutno 116 narodnih poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe ZA POMIRENjE SPP-USS-DSHV – od Ministarstva poljoprivrede, šumarstva i vodoprivrede, prof. dr Jelena Jerinić, predstavnik Poslaničke grupe ZELENO-LEVI KLUB, NE DAVIMO BEOGRAD, MORAMO – od ministra za rad, zapošljavanje, boračka i socijalna pitanja, ministra prosvete, ministra za brigu o porodici i demografiju, ministra spoljnih poslova i direktora Agencije za sprečavanje korupcije, Milovan Jakovljević, predstavnik Poslaničke grupe SRPSKI POKRET DVERI - PATRIOTSKI BLOK – od Vlade Republike Srbije, Jasmin Hodžić, predstavnik Poslaničke grupe Socijaldemokratska partija Srbije – od Ministarstva unutrašnjih poslova i Vrhovnog javnog tužilaštva, Nikola Nešić, predstavnik Poslaničke grupe MORAMO – ZAJEDNO – od ministra informisanja i telekomunikacija, Dragana Miljanić, predstavnik Poslaničke grupe Srpska stranka Zavetnici – od Ministarstva unutrašnjih poslova i Ministarstva odbrane, Dejan Ignjatović, predstavnik Poslaničke grupe JEDINSTVENA SRBIJA – od Vlade Republike Srbije, Srđan Milivojević, predstavnik Poslaničke grupe DEMOKRATSKA STRANKA – DS – od Policijske uprave grada Novog Sada, Agencije za sprečavanje korupcije, Poreske uprave, Službe za borbu protiv organizovanog kriminala, Odeljenja za privredni kriminal Uprave kriminalističke policije Srbije i Saveta Regulatornog tela za elektronske medije, Slavica Radovanović, predstavnik Poslaničke grupe Narodna stranka – od predsednika Vlade, ministra unutrašnjih poslova, Ministarstva prosvete, Ministarstva za rad, zapošljavanje, boračka i socijalna pitanja, Ministarstva za brigu o porodici i demografiju i Klinike za psihijatriju - Odsek za poremećaj mladih, Zoran Sandić, predstavnik Poslaničke grupe NADA - NOVI DSS – POKS – od predsednika Vlade, Marinika Tepić, predsednik Poslaničke grupe UJEDINjENI - SSP, PSG, PREOKRET, SLOGA – od predsednika Vlade, Tužilaštva i ministra unutrašnjih poslova i Đorđe Todorović, predstavnik Poslaničke grupe „ALEKSANDAR VUČIĆ – ZAJEDNO MOŽEMO SVE“ – od bezbednosnih službi.

Predsednik je obavestio da je sprečen da sednici prisustvuje narodni poslanik Ratko Nikolić.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Natan Albahari, dr Dušan Bajatović, Igor Braunović, dr Žika Bujuklić, Bojana Bukumirović, Momčilo Vuksanović, Pavle Grbović, Biljana Dragić, Milica Đurđević Stamenkovski, Vladan Zagrađanin, Usame Zukorlić, Nataša Ivanović, Vladeta Janković, Darko Jovanović, mr Jadranka Jovanović, dr Miloš Jovanović, dr Jelena Kalajdžić, Dragomir Karić, Elvira Kovač, Siniša Kovačević, Robert Kozma, Jovan Kolundžija, Miroslav Kondić, Selma Kučević, prim. doc. dr Darko Laketić, Veroljub Matić, dr Đorđe Miketić, Marko Mladenović, Danijela Nestorović, Borislav Novaković, Aleksandar Olenik, dr Anna Oreg, dr Balint Pastor, Borislava Perić-Ranković, Dušan Radosavljević, Nikola Radosavljević, Zaim Redžepović, Nenad Ristović, Đorđe Stanković, Dušan Stojiljković, Nataša Tasić Knežević, Branislav Tomašević, Bojan Torbica, Dejan Šulkić, Dalibor Šćekić, Ljubinko Đurković, Mirko Ostrogonac i Dragana Radinović.

Predsednik je, saglasno članu 90. stav 1. Poslovnika, obavestio da su pozvani da sednici prisustvuju Ana Brnabić, predsednik Vlade, Bratislav Gašić, ministar unutrašnjih poslova, prof. dr Danica Grujičić, ministar zdravlja, Maja Popović, ministar pravde, Nikola Selaković, ministar za rad, zapošljavanje, boračka i socijalna pitanja i prof. dr Darija Kisić, ministar za brigu o porodici i demografiju, sa saradnicima.

Zatim je Narodna skupština nastavila pretres o **1. tački dnevnog reda - IZVEŠTAJU O BEZBEDNOSNOJ SITUACIJI U REPUBLICI SRBIJI NASTALOJ NAKON MASOVNIH UBISTAVA U OŠ „VLADISLAV RIBNIKAR“ U BEOGRADU I NA PODRUČJU SMEDEREVA I MLADENOVCA - U MALOM ORAŠJU I DUBONI.**

U nastavku pretresa učestvovali su narodni poslanici: Milija Miletić, Radmila Vasić (povodom čijeg izlaganja se za reč javila predsednik Vlade Ana Brnabić), mr Milovan Drecun, prof. dr Jahja Fehratović, predsednik Poslaničke grupe ZA POMIRENjE SPP-USS-DSHV, doc. dr Biljana Đorđević, zamenik predsednika Poslaničke grupe ZELENO-LEVI KLUB, NE DAVIMO BEOGRAD, MORAMO (povodom čijeg izlaganja su se za reč javile ministar Maja Popović i predsednik Vlade Ana Brnabić, a zatim su se za repliku i reč javile narodni poslanik doc. dr Biljana Đorđević i predsednik Vlade Ana Brnabić), Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (kome je replicirao narodni poslanik Milenko Jovanov, zatim su se za reč, po Poslovniku, javili narodni poslanici Radomir Lazović – ukazao na povredu člana 104. stav 4. Poslovnika, a predsedavajuća Snežana Paunović, potpredsednik Narodne skupštine je dala objašnjenje, Milenko Jovanov - ukazao na povredu člana 107. stav 1. Poslovnika, a predsedavajuća je dala objašnjenje, Srđan Milivojević – ukazao na povredu člana 32. stav 3. Poslovnika, a predsedavajuća je dala objašnjenje i Radomir Lazović – ukazao na povredu člana 108. Poslovnika, a predsedavajuća je dala objašnjenje, potom su se za reč javili predsednik Vlade Ana Brnabić i ministar Bratislav Gašić, a po Poslovniku narodni poslanici Janko Veselinović – ukazao na povrede čl. 105, 106. i 107. Poslovnika, a predsedavajuća je dala objašnjenje i Dragan D. Marković – ukazao na povrede čl. 107. i 106. Poslovnika, a predsedavajuća je dala objašnjenje, nakon čega su se za repliku i reč javili narodni poslanik Boško Obradović i predsednik Vlade Ana Brnabić), Aleksandar Jovanović, zamenik predsednika Poslanička grupa MORAMO - ZAJEDNO (kome je replicirao narodni poslanik Milenko Jovanov, za reč se javio ministar Bratislav Gašić, a zatim je narodnom poslaniku Aleksandru Jovanoviću replicirala narodni poslanik Snežana Paunović), Nikola Dragićević, zamenik predsednik Poslanička grupa Srpska stranka Zavetnici i Srđan Milivojević, predstavnik Poslaničke grupe DEMOKRATSKA STRANKA – DS (kome je replicirao narodni poslanik Milenko Jovanov, a potom se za reč javila predsednik Vlade Ana Brnabić).

Nakon toga, predsednik je zaključio pretres o 1. tački dnevnog reda.

Zatim je Narodna skupština prešla na jedinstveni pretres o **2. tački dnevnog reda - IZVEŠTAJU O NADZORU PROGRAMA KOMERCIJALNIH PRUŽALACA MEDIJSKIH USLUGA ZA PERIOD OD OKTOBRA 2022. GODINE DO MARTA 2023. GODINE SA POSEBNIM OSVRTOM NA IZVEŠTAVANjE O SLUČAJEVIMA NASILjA U TELEVIZIJSKIM PROGRAMIMA, KOJI JE PODNELO REGULATORNO TELO ZA ELEKTRONSKE MEDIJE, SA PREDLOGOM ZAKLjUČKA ODBORA ZA KULTURU I INFORMISANjE, OD 17. MAJA 2023. GODINE.**

Predsednik je, saglasno čl. 192. i 238. st. 3. i 4. Poslovnika, otvorio jedinstveni pretres o Izveštaju o nadzoru programa komercijalnih pružalaca medijskih usluga za period od oktobra 2022. godine do marta 2023. godine sa posebnim osvrtom na izveštavanje o slučajevima nasilja u televizijskim programima, koji je podnelo Regulatorno telo za elektronske medije, sa Predlogom zaključka Odbora za kulturu i informisanje, od 17. maja 2023. godine i produžio rad sednice Narodne skupštine i posle 18,00 časova.

Uvodno izlaganje podneo je predstavnik predlagača, narodni poslanik Nebojša Bakarec, zamenik predsednika Odbora za kulturu i informisanje (nakon čijeg izlaganja je predsednik izrekao meru opomene narodnom poslaniku dr Dragani Rakić).

U jedinstvenom pretresu učestvovali su narodni poslanici: prof. dr Đorđe Pavićević, predstavnik Poslaničke grupe ZELENO - LEVI KLUB, NE DAVIMO BEOGRAD, MORAMO (povodom čijeg izlaganja se za reč javio predstavnik predlagača Nebojša Bakarec, nakon čega je na povrede čl. 104, 107. i 27. Poslovnika ukazala narodni poslanik Ivana Parlić, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome) i prof. dr Jahja Fehratović, predsednik Poslaničke grupe ZA POMIRENjE SPP – USS - DSHV (nakon čega su se za reč, po Poslovniku, javili narodni poslanici: prof. dr Tamara Milenković Kerković – ukazala na povredu člana 106. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome, Dejan Bulatović – ukazao na povredu člana 104. Poslovnika, a predsednik je dao objašnjenje, Tatjana Manojlović – ukazala na povredu člana 27. Poslovnika, a predsednik je dao objašnjenje, mr Ivan Kostić - ukazao na povredu člana 108. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome i prof. dr Jahja Fehratović – ukazao na povredu člana 103. Poslovnika), a zatim je predsednik odredio pauzu do 16,00 časova.

Posle pauze, sednica je nastavljena u 16,00 časova.

U skladu sa članom 205. Poslovnika Narodne skupštine, pristupljeno je postavljanju poslaničkih pitanja, u vremenu od 16,00 do 19,00 časova.

Pre prelaska na postavljanje poslaničkih pitanja, predsednik je podsetio na odredbe Poslovnika koje se odnose na način postavljanja poslaničkih pitanja.

Poslanička pitanja postavili su narodni poslanici: Dejan Bulatović - Ani Brnabić, predsedniku Vlade i Jeleni Tanasković, ministru poljoprivrede, šumarstva i vodoprivrede, a odgovor je dala ministar Jelena Tanasković, nakon čega je narodni poslanik Dejan Bulatović komentarisao odgovor i postavio dopunsko pitanje predsedniku Vlade, koja je odgovorila, posle čega je narodni poslanik Dejan Bulatović komentarisao i ovaj odgovor, Milija Miletić - prof. dr Danici Grujičić, ministru zdravlja, Novici Tončevu, ministru bez portfelja, Siniši Malom, ministru finansija, Marku Blagojeviću, ministru za javna ulaganja, Huseinu Memiću, ministru turizma i omladine, Goranu Vesiću, ministru građevinarstva, saobraćaja i infrastrukture i Radu Basti, ministru privrede, a odgovore su dali ministar prof. dr Danica Grujičić, ministar Novica Tončev i ministar Goran Vesić, nakon čega je narodni poslanik Milija Miletić komentarisao odgovore i postavio dopunska pitanja ministru Goranu Vesiću, Milanu Krkobabiću, ministru za brigu o selu i ministru Jeleni Tanasković, a odgovore su dali ministar Marko Blagojević i ministar Milan Krkobabić, posle čega je narodni poslanik Milija Miletić komentarisao i ove odgovore, Radomir Lazović - predsedniku Vlade, koja je dala odgovor, nakon čega je narodni poslanik Radomir Lazović komentarisao odgovor i postavio dopunsko pitanje predsedniku Vlade, koja je odgovorila, posle čega je narodni poslanik Radomir Lazović komentarisao i ovaj odgovor, Žombor Ujvari - ministru Goranu Vesiću, a odgovore su dali ministar Goran Vesić i dr Aleksandar Martinović, ministar državne uprave i lokalne samouprave (u toku čijeg izlaganja je predsednik izrekao meru opomene narodnom poslaniku Bošku Obradoviću i drugu meru opomene narodnom poslaniku dr Dragani Rakić), nakon čega je narodni poslanik Žombor Ujvari komentarisao odgovor i postavio dopunsko pitanje ministru Goranu Vesiću, koji je odgovorio, posle čega je narodni poslanik Žombor Ujvari komentarisao i ovaj odgovor, Ilo Mihajlovski - predsedniku Vlade i Nikoli Selakoviću, ministru za rad, zapošljavanje, boračka i socijalna pitanja, a odgovore su dali ministar Siniša Mali, Dubravka Đedović, ministar rudarstva i energetike i predsednik Vlade, nakon čega je narodni poslanik Ilo Mihajlovski komentarisao odgovore i Boško Obradović - predsedniku Vlade, a odgovore su dali ministar dr Aleksandar Martinović i Đorđe Milićević, ministar bez portfelja, nakon čega je narodni poslanik Boško Obradović komentarisao odgovore i postavio dopunsko pitanje predsedniku Vlade, koja je odgovorila, a zatim se predsednik zahvalio predsedniku i članovima Vlade na učešću u radu.

Petog dana rada, sednica je završena u 19,00 časova.

**Šesti dan rada – 29. maj 2023. godine**

Sednica je počela u 10 časova i 15 minuta.

Sednici je predsedavao dr Vladimir Orlić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 96 narodnih poslanika, a primenom elektronskog sistema za glasanje utvrđeno je da je u sali prisutno 114 narodnih poslanika i da postoje uslovi za rad Narodne skupštine.

Predsednik je obavestio da su sprečeni da sednici prisustvuju narodni poslanici Milica Đurđević Stamenkovski i Nikola Dragićević.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: dr Dragoljub Acković, dr Dušan Bajatović, dr Marko Bogdanović, Nataša Bogunović, Igor Braunović, dr Žika Bujuklić, Bojana Bukumirović, Dejana Vasić, Janko Veselinović, Svetozar Vujačić, Žika Gojković, Zoltan Dani, Biljana Dragić, Vladimir Đukanović, Vladan Zagrađanin, Nebojša Zelenović, Enis Imamović, dr Miloš Jovanović, Šaip Kamberi, Dragomir Karić, Jovan Kolundžija, Marija Lukić, Dragan D. Marković, prof. dr Tamara Milenković Kerković, Danijela Nestorović, Borislav Novaković, Nebojša Novaković, Aleksandar Olenik, dr Anna Oreg, Jovan Palalić, Borislava Perić-Ranković, dr Nenad Popović, prof. dr Zoran Radojičić, Zaim Redžepović, Nenad Ristović, Vesna Savović Petković, Dušan Stojiljković, Nataša Tasić Knežević, Branislav Tomašević, prof. dr Jahja Fehratović, Srđan Simić, Aleksandar Jerković i Milosav Milojević.

Zatim je Narodna skupština nastavila jedinstveni pretres o **2. tački dnevnog reda - IZVEŠTAJU O NADZORU PROGRAMA KOMERCIJALNIH PRUŽALACA MEDIJSKIH USLUGA ZA PERIOD OD OKTOBRA 2022. GODINE DO MARTA 2023. GODINE SA POSEBNIM OSVRTOM NA IZVEŠTAVANjE O SLUČAJEVIMA NASILjA U TELEVIZIJSKIM PROGRAMIMA, KOJI JE PODNELO REGULATORNO TELO ZA ELEKTRONSKE MEDIJE, SA PREDLOGOM ZAKLjUČKA ODBORA ZA KULTURU I INFORMISANjE, OD 17. MAJA 2023. GODINE.**

U nastavku jedinstvenog pretresa učestvovali su narodni poslanici: prof. dr Vladimir Obradović (koji je ukazao na povrede čl. 71. i 72. Poslovnika, a predsednik je dao objašnjenje), Edis Durgutović, predstavnik Poslaničke grupe Socijaldemokratska partija Srbije, Boško Obradović, predsednik Poslaničke grupe SRPSKI POKRET DVERI - PATRIOTSKI BLOK (nakon čijeg izlaganja su se za repliku i reč naizmenično javljali narodni poslanici Milenko Jovanov, predstavnik predlagača Nebojša Bakarec i narodni poslanik Boško Obradović, a zatim je predsednik izrekao meru opomene narodnom poslaniku Aleksandru Jovanoviću, posle čega su se za reč, po Poslovniku, javili narodni poslanici: Radmila Vasić – ukazala na povredu člana 108. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome, Zoran Zečević – ukazao na povredu člana 107. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome i Borko Puškić – ukazao na povredu člana 106. Poslovnika, a posle objašnjenja koje je dao predsednik, zatražio je da se Narodna skupština, u Danu za glasanje, izjasni o tome), Hadži Milorad Stošić, zamenik predsednika Poslaničke grupe PUPS - Solidarnost i pravda, Života Starčević, zamenik predsednika Poslaničke grupe JEDINSTVENA SRBIJA, Aleksandar Jovanović, zamenik predsednika Poslaničke grupe MORAMO – ZAJEDNO (kome su replicirali narodni poslanici Milenko Jovanov i Milimir Vujadinović, nakon čega je na povredu člana 107. Poslovnika ukazao narodni poslanik Lepomir Ivković, a zatim su se za reč i repliku javili predstavnik predlagača Nebojša Bakarec i narodni poslanik Aleksandar Jovanović, posle čega je na povrede čl. 107. i 106. st. 2. i 3. Poslovnika ukazala narodni poslanik Marina Raguš, a predsedavajuća Snežana Paunović, potpredsednik Narodne skupštine, dala je objašnjenje i zatim su se za repliku i reč javili narodni poslanik Milimir Vujadinović i predstavnik predlagača Nebojša Bakarec), Dragana Miljanić, predstavnik Poslaničke grupe Srpska stranka Zavetnici (kojoj je replicirala narodni poslanik Marina Raguš, nakon čega se za reč javio predstavnik predlagača Nebojša Bakarec, a zatim su uzajamno replicirale narodni poslanici Dragana Miljanić i Marina Raguš), dr Zoran Lutovac, predsednik Poslaničke grupe DEMOKRATSKA STRANKA – DS (kome je replicirala narodni poslanik Marina Raguš, nakon čega su se za reč, po Poslovniku, javili narodni poslanici Zoran Zečević – ukazao na povredu člana 106. Poslovnika, a predsedavajuća je dala objašnjenje i Aleksandar Marković – ukazao na povredu člana 107. Poslovnika, a predsedavajuća je dala objašnjenje, posle čega su uzajamno replicirali narodni poslanici dr Zoran Lutovac i Marina Raguš, a zatim se za reč javio predstavnik predlagača Nebojša Bakarec) i Stefan Jovanović, zamenik predsednika Poslaničke grupe Narodna stranka (kome je replicirala narodni poslanik Marina Raguš, nakon čega je na povredu člana 107. Poslovnika ukazao narodni poslanik Marijan Rističević, a zatim se za reč javio predstavnik predlagača Nebojša Bakarec), posle čega je predsednik odredio pauzu u trajanju od jednog časa.

Nakon pauze, sednica je nastavljena u 14 časova i 55 minuta.

\*

\* \*

Narodna skupština je, na osnovu člana 133. stav 2. Ustava Republike Srbije, člana 23. stav 2. Zakona o Vladi i člana 279. Poslovnika Narodne skupštine, konstatovala da je Branko Ružić podneo ostavku na funkciju ministra prosvete i da mu je danom konstatacije ostavke prestao mandat ministra prosvete.

\* \*

\*

U nastavku jedinstvenog pretresa učestvovali su narodni poslanici: Stefan Jovanović (koji se javio za repliku, nakon čega su se za repliku i reč javili narodni poslanik Marina Raguš i predstavnik predlagača Nebojša Bakarec), mr Nenad Tomašević, predstavnik Poslaničke grupe NADA - NOVI DSS – POKS (kome je replicirala narodni poslanik Marina Raguš, a zatim se za reč javio predstavnik predlagača Nebojša Bakarec, nakon čega je na povredu člana 108. Poslovnika ukazao narodni poslanik Siniša Kovačević, a predsednik je dao objašnjenje, posle čega su se za repliku i reč javili narodni poslanik mr Nenad Tomašević i predstavnik predlagača Nebojša Bakarec), Dunja Simonović Bratić, predstavnik Poslaničke grupe IVICA DAČIĆ - Socijalistička partija Srbije (SPS), Nebojša Bakarec, predstavnik Poslaničke grupe „ALEKSANDAR VUČIĆ - ZAJEDNO MOŽEMO SVE“ (nakon čega su se za reč, po Poslovniku, javili narodni poslanici: dr Đorđe Miketić – ukazao na povrede čl. 107. i 108. Poslovnika, a predsednik je dao objašnjenje; Aleksandar Jovanović – ukazao na povredu člana 106. Poslovnika i doc. dr Biljana Đorđević - ukazala na povredu člana 103. stav 4. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome), prof. dr Jelena Jerinić (nakon čijeg izlaganja se za reč javio predstavnik predlagača Nebojša Bakarec), Nikola Nešić (kome je replicirala narodni poslanik Marina Raguš), Vojislav Vujić, Tatjana Manojlović (kojoj je replicirala narodni poslanik Marina Raguš, a zatim se za reč javio predstavnik predlagača Nebojša Bakarec), Marijan Rističević (nakon čega je na povredu člana 106. Poslovnika ukazao narodni poslanik Zoran Sandić, a predsednik je dao objašnjenje), Siniša Kovačević (nakon čega su se za reč, po Poslovniku, javili narodni poslanici: Nataša Jovanović - ukazala na povredu člana 96. stav 2. Poslovnika, a predsednik je dao objašnjenje; Radmila Vasić, ukazala na povredu člana 27. Poslovnika, a predsednik je dao objašnjenje, doc. dr Biljana Đorđević - ukazala na povredu člana 103. Poslovnika, a posle objašnjenja koje je dao predsednik, zatražila je da se Narodna skupština, u Danu za glasanje, izjasni o tome i Srđan Milivojević – ukazao na povredu člana 108. stav 1. Poslovnika, a predsednik je dao objašnjenje) i Milorad Bojović.

Predsednik je obavestio narodne poslanike da se u skladu sa odredbama člana 106. stav 2. Ustava Republike Srbije, člana 48. stav 2. Zakona o Narodnoj skupštini i odredbama Poslovnika završava Prvo redovno zasedanje Narodne skupštine Republike Srbije u 2023. godini.

Nakon toga intonirana je himna Republike Srbije.

Sednica je završena u 18,00 časova.

|  |  |  |
| --- | --- | --- |
| GENERALNI SEKRETAR  Srđan Smiljanić |  | PREDSEDNIK  dr Vladimir Orlić |